Ribe Stifts Adresseaviser, 1828-07-08
Den 31te Mai (21te dennes), blev Keiserens Hovedqvarteer forlagt fra Satunow til under Murene af Jsackzi. Hs. Majestæts Ankomst var der bleven oppebiet af en Deputation af Moldauerne, som havde nedsat sig i Egnen af den hellige Nicolaus's Kloster, ved Jsaktzi. Denne Deputation bragte Keiseren Brød og Salt, og anbefalede sig til Hs. Majestæts Beskyttelse. Han modtog den naadig, og samtlige Militær Øvrigheder erholdt Ordre til at tage den hellige Nicolaus's Kloster i deres særdeles Beskyttelse. Den 1ste (13de) Juni fulgte General Rudzewicz's Corps hans under befaling af General=Lieutenant Rüdiger staaende Avantgarde, som Dagen i Forveien havde begivet sig paa Veien til Babadag. Hs. Majest. tog den 1ste (13de) Juni samme Retning med Hovedqvarteret. Paa denne Dag forefaldt Intet af Betydenhed. Vi passerede en Huulvei, som strækker sig fra Jsaktzi igjennem Skove og Bjerge i en Længde af omtrent 30 Werster til Landsbyen Frikatzedere, og giver et romantisk Prospect. Paa en Høi i Nærheden af denne Landsbye blev paa denne Dags Aften Keiserens Leir, opslaaet. Vi ere intersteds stødte paa Fienden, og han er ikke engang bleven bemærket. Jndvaanerne i Frikatzedere og de i Omegnen liggende Byer have ved vor Nærmelse taget Flugten. Snart erfarede vi af Tyrker, som bleve indbragte af Kosakkerne, at Jndvaanerne i Bulgarien, saavel Christne som Mahomedanere, vare blevne tvungne til at forlade deres Vaaninger af den samme Hassan=Pascha, som havde søgt at formene os Overgangen over Donau. Den 2den (14de) Juni fortsatte saavel Keiseren, som ogsaa Hs. Majestæts Hovedqvarteert og General Rudzewicz's Corps Veien til Badadag. Underveis stødte vi slet ikke paa nogen Fjende. J Nærheden af Babadag traf Keiseren en Deputation, der var sendt ham imøde fra Kosakkerne af Nekrazower-Stammen (dette Navn føre de efter deres Chef). Disse Kosakker forlode Rusland midt i forrige Aarhundrede, som følge af en Opstand. Siden fandt vore Tropper dem i Bulgarien ikke blot som haarnakkede, men ogsaa som farlige Fiender, der opholdt sig i Skove, anfalt enkelte Afdeelinger, og søgte at afskjære Communicationerne. De vare stedse stemte imod Foreningen med deres forhenværende Landsmænd. Da denne Deputation kom Keiseren i Sigte, kastede den sig for Hs. Majestæts Fødder, overrakte Brød og Salt, og tilbød, i det den anraabte Hs. Majestæts Naade, Allerhøistsamme deres Tjeneste og ubetingede Hylding. Den frivillige Underkastelse af denne Kosak=Stamme er en høist vigtig Begivenhed, da derved ikke blot Linien af vore Operationer sikres, men ogsaa betydelige Fordele kunne erholdes. Andre Deputationer fra Kosakkerne af Nikrazower-Stammen fra andre af de beboede Egne vedblive uophørlig at ankomme til Hs. Majestæts Leir. De Deputerede af Byen Kamien have afsnappet og udleveret os to Tyrkiske Curerer, der vendte tilbage med Depescher fra Matzyn til Schumla. De Tyrkiske Jndvaanere i Babadag ere af Hassan-Pascha tvungne til Flugt; dog ere nogle vendte tilbage til Babadag igjen. Dette Sted ligger i en behagelig Dal, og udmærker sig ved Caserner, der ere byggede med Omhu, ja endog med Pragt. De vare bestemte for de nye Tyrkiske regulære Tropper, og kunne afgive Plads til 3000 Mand. Vore Forposter rykke fremad; Fjenden lader sig intetsteds see. Veleringen af Anapa vedbliver at rykke betydelig fremad; vore Arbeidere ere skredne frem indtil 80 Favne fra Murene. De paa Bastionerne værende Kanoner ere demonterede af vort Artillerie, og Pladsens Stilling er bleven vanskeligere derved, at den største Deel af Tropperne, som vare ved den sidste Fægtning, ikke er vendt tilbage til Fæstningen, men flygtede til Bjergegnene. Af de ti Tyrkiske Skibe, som laae for Anker i Havnen, ere tre borede i Grund af vor Flaade, og tre ere tagne Natten mellem den 25de og 26de (6te til 7de Junii). Deres Touge, bleve kappede, og Skibene førte bort uagtet den Tyrkiske Kanon- og Geværild.